钦定古今图书集成/明伦汇编/宫闱典/第108卷 > 毛嘉 毛曾
## 钦定古今图书集成/明伦汇编/宫闱典/第108卷 > 毛嘉 毛曾

按《魏志后妃传》：“明悼毛皇后，河内人也。太和元年，立
为皇后。后父嘉拜骑都尉，后弟曾郎中。初，明帝为王，
始纳河内虞氏为妃。帝即位，虞氏不得立为后，遂绌
还邺宫，进嘉为奉车都尉，曾骑都尉，宠赐隆渥。顷之，
封嘉博平乡侯，迁光禄大夫，曾驸马都尉。嘉本典虞
车工，卒，暴富贵。明帝令朝臣会其家饮宴，其容止举”
动甚𧈪𫘤，语辄自谓“侯身”，时人以为笑。后又加嘉位
特进。曾迁散骑侍郎。青龙三年，嘉薨，追赠光禄大夫，
改封安国侯，增邑五百，并前千户，谥曰节侯。四年，追
封后母夏为野王君。后死，迁曾散骑常侍，后徙为羽
林、虎贲中郎将、原武典农。